
1878. 


Mel.:  Der  er  et  Land,  dets  Sted  er  høit  mod  Norden. 


En  kjærlig  Tak  fra  Børnene  skal  lyde 
Til  Eder  kjære  To  i denne  Stund, 

En  dybtfølt  Tak  Forældrene  vi  byde, 

En  Tak,  der  stiger  frem  fra  Hjertets  Grund, 
En  Tak,  der  Eder  sige  skal  vi  fatted 
Hvad  for  vort  Vel,  I kjæmpede  og  led. 

En  Tak,  der  Eder  sige  skal  vi  skatted 
En  Faders,  Moders  ømme  Kj  ærlighed. 


Vi  vide  at  med  Tak,  det  Ord  saa  ringe, 
Vi  ville  tolke  Følelserne  svagt, 

At  vi  med  det  ikkun  formaa  at  bringe 
En  Gjenklang  af  hvad  helst  vi  ville  sagt, 
At  vi  med  det  ei  kunne  faa  udstrøget 
Den  store  Gjæld,  hvori  hver  af  os  staaer 
Til  Eder,  den,  der  stedse  blev  forøget 
Ved  alt  det  Gode  i de  mange  Aar. 


Dog  haabe  vi  I ville  mildt  modtage 
Den  svage  Tak,  der  her  nu  stiger  frem 
For  de  henrundne  lykkelige  Dage, 

For  vort  saa  dyrebare  Barndomshjem, 
For  al  den  Kj ærlighed,  I stedse  viste, 
Der  fulgte  os  i denne  lange  Tid, 

Sig  altid  lig  fra  første  Dag  til  sidste, 
Usvækket  midt  i Livets  Kamp  og  Strid. 


Gid  vi  i manpfe  Aar  maa  kunne  frede 
Om  dette  Hjem,  om  Fader,  Moder  kjær, 
Paa  Eders  Veie  Glæde,  Lykke  sprede 
Og  lette  Eder  Livets  Gjerning  svær. 

Gid  vi  maa  kunne  Eder  helt  forynge, 

At  Sindet  ungdomsfriskt  forblive  maa, 

Saa  Tidens  Vægt  paa  Eder  ei  skal  tynge, 
Men  uberørt  af  den  I maatte  staa. 


Naar  da  om  femogtyve  Aar  vi  samle 
Os  atter  her  ved  festligt  Bord  som  nu, 

I føle  Eder  ikke  som  «de  Gamle”, 

Thi  glad,  tilfreds  I ere  end  i Hu. 

Naar  Solverkrandsen  nu  om  Eder  vundet, 
I Livets  Kvæld  for  Guldets  Prøve  rød 
Har  veget  Plads,  gid  I da  have  fundet, 
At  Tiden  gjemte  Lykke  i sit  Skjød. 


